Նախագիծ

--------------------

Արձանագրային

«Հայաստանի Հան­րապե­տու­թյան քաղաքացիական դատավա­րու­թյան օրենսգրքում լրացում կատարելու մա­սին» Հա­յաստանի Հան­­րա­­պե­տու­թյան օրենք­ի նա­խա­գծի վերաբերյալ Հա­յաս­­­տա­նի Հան­րա­­պե­­տու­թյան կա­ռա­վա­րության եզրակացության նա­խա­գծի մասին

 -----------------------------------------------------------------------------------------

Հավանություն տալ «Հայաստանի Հան­րապե­տու­թյան քաղաքացիական դատավա­րու­թյան օրենսգրքում լրացում կատարելու մա­սին» Հա­յաս­տանի Հան­րապետության օրենքի նա­խագծի վերաբերյալ Հա­յաստանի Հան­րա­պետության կառա­վա­­րու­թյան եզրակացության նա­խագծին և այն սահմանված կար­գով ներկայացնել Հայաս­տանի Հան­րապետության Ազ­գա­յին ժողով:

Հ. Մանուկյան

Ամալյա Ենգոյան \_\_\_\_\_\_\_\_\_\_\_\_\_\_\_\_\_\_ ,, ,, հուլիսի 2014 թ.

Հովակիմ Հովակիմյան \_\_\_\_\_\_\_\_\_\_\_\_\_ ,, ,, հուլիսի 2014 թ.

ՆԱԽԱԳԻԾ

 ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ԱԶԳԱՅԻՆ ԺՈՂՈՎԻ ՆԱԽԱԳԱՀ

 պարոն ԳԱԼՈՒՍՏ ՍԱՀԱԿՅԱՆԻՆ

Հարգելի պարոն Սահակյան

Ձեզ ենք ներկայացնում Հայաստանի Հանրապետության կառավարության եզրակա­ցու­թյունը Հա­յաստանի Հանրապետու­թյան Ազգային ժողովի պատգամավոր [Արփինե Հովհան­նիս­յան](http://parliament.am/deputies.php?sel=details&ID=1083)ի՝ օրենս­դրա­կան նա­խա­­ձեռ­նու­թյան կար­գով ներ­կայացրած «Հայաստանի Հան­րապե­տու­թյան քաղաքացիական դատավարության օրենսգրքում լրացում կատարելու մա­սին» Հայ­աս­տանի Հան­րա­պե­տու­թյան օրենքի նախագծի (*Պ-563-09.07.2014-ՊԻ-010/0*) վե­րա­­բերյալ:

Նախագծի հետ ներկայացված հիմնավորման համաձայն՝ Հա­յաստանի Հանրապետու­թյան քաղաքացիական դատավարության օրենսգրքում լրացում կատարելու հիմքը Հա­յաստանի Հանրապետու­թյան սահմանադրական դատարանի մի շարք որոշումների (ՍԴՈ-984, ՍԴՈ-1114) պահանջներն են, որոնցով ամրագրվել է, որ նոր հանգամանքի հիմքով դատական ակտի վե­րա­նայումն անխուսափելիորեն պետք է ipso facto (փաստի ուժով) հանգեցնի հա­կա­սահ­մա­նա­դրա­կան նորմ կիրառած դատական ակտի կամ կոնվենցիոն իրավունքի խախտում թույլ տված դա­տա­կան ակտի բեկանմանը՝ բացառելով դրա օրինական ուժի մեջ թողնելու հնարավորությունը:

Նախագծի 1-ին հոդվածով առաջարկվում է Հա­յաստանի Հանրապետու­թյան քաղա­քացի­ա­կան դատավարության օրենսգրքի 204.38-րդ հոդվածը լրացնել հետևյալ բովանդակությամբ 2.1-ին մասով. «Նոր հանգամանքի հիմքով դատական ակտի վերանայումն անխուսափելիորեն պետք է ipso facto (փաստի ուժով) հանգեցնի հակասահմանադրական նորմ կիրառած դա­տա­կան ակտի և/կամ կոնվենցիոն իրավունքի խախտում թույլ տված դատական ակտի բեկանմանը` բացառելով դրա օրինական ուժի մեջ թողնելու հնարավորությունը: Սույն հոդվածի 2-րդ մասով նախա­տեսված վերանայված դատական ակտի եզրափակիչ մասը չփոփոխելու հնարա­վո­րությունը վերաբերում է միայն դատական ակտը բեկանելուց հետո գործի նոր քննության արդյունքում կայացվող նոր դատական ակտին:»:

Նշված առաջարկության բովանդակությունից հետևում է, որ այն, սահմանելով դատական ակտի պարտադիր բեկանման պահանջ, չի նախատեսում դատական ակտը մասնակի բեկա­նե­լու հնարավորություն՝ անտեսելով վերանայման ծավալի ու շրջանակի որոշման անհրաժեշ­տու­թյան պահանջը: Որպես վերջինիս օրինակ կարելի է նշել այն, որ բողոքարկվող դատական ակ­տով կարող են լուծվել մեկից ավելի պահանջներ և հարցեր, որոնց հետ հակասահմանադրական ճանաչված նորմը որևէ առնչություն չունի:

 Միևնույն ժամանակ անհրաժեշտ է նշել, որ Հա­յաստանի Հանրապետու­թյան սահմա­նա­դրական դատարանը Հա­յաստանի Հանրապետու­թյան քաղաքացիական դատավարության օրենս­գրքի 204.32-րդ հոդվածի 1-ին մասի ՀՀ Սահմանադրությանը համապատասխանելու հարցը որոշելու վերաբերյալ թիվ ՍԴՈ-1049 որոշման 6-րդ կետով սահմանում է. «Հիմք ընդու­նելով նոր հանգամանքների և նոր երևան եկած հանգամանքների հիմքերով դատական ակտերի վերանայման ինստիտուտների սկզբունքային որոշ ընդհանրությունները` որպես օրինական ուժի մեջ մտած դատական ակտերը վերանայելու բացառիկ միջոցներ, և գնահատելով այդ ինստի­տուտ­ները որպես մարդու խախտված իրավունքները Սահմանադրության 18-րդ և 19-րդ հոդ­ված­ներին համապատասխան արդար և արդյունավետ դատաքննությամբ վերականգնելու կարևոր երաշխիք, սահմանադրական դատարանը գտնում է, որ 2011 թվականի ՍԴՈ-984 որոշմամբ, ինչ­պես նաև այդ հիմնախնդրի վերաբերյալ սահմանադրական դատարանի մի շարք այլ որոշում­նե­րով (ՍԴՈ-701, ՍԴՈ-709, ՍԴՈ-751, ՍԴՈ-758, ՍԴՈ-765, ՍԴՈ-767, ՍԴՈ-833, ՍԴՈ-872 և այլն) ար­տահայտված իրավական դիրքորոշումներն այնքանով, որքանով առնչվում են նոր երևան եկած հանգամանքներով դատական ակտերի վերանայման՝ սույն գործով քննության առարկա գործող իրավակարգավորումներին, կիրառելի են նաև սույն գործով:»:

Հա­յաստանի Հանրապետու­թյան սահմանադրական դատարանի 2012 թվականի սեպտեմ­բերի 28-ի թիվ ՍԴՈ-1049 որոշման 8-րդ կետի «ե/» ենթակետի համաձայն՝ եթե հարուցված վե­րա­նայման վարույթի շրջանակներում  հաստատվում է  նոր երևան եկած հանգամանքի առ­կա­յության փաստը` Հա­յաստանի Հանրապետու­թյան քաղաքացիական դատավարության օրենս­գրքի 204.32-րդ հոդվածի 1-ին, 2-րդ, 3-րդ և 4-րդ կետերի պահանջները հաշվի առնելով, ապա վե­րանայման վարույթի արդյունքում պետք է ուժը կորցրած ճանաչվեն համապատասխան դատական ակտերը:

Վերոգրյալի հիման վրա, ինչպես նաև հիմք ընդունելով այն, որ օրինական ուժի մեջ մտած դատական ակտի նոր և նոր երևան եկած հանգամանքների հիմքով վերանայման վարույթի, դրա իրավական հետևանքների առումով Հա­յաստանի Հանրապետու­թյան սահմանադրական դատարանը, ըստ էության, ընդունելի է համարել միատեսակ կարգավորումների առկայությունը՝ առաջարկում ենք՝

 Հա­յաստանի Հանրապետու­թյան քաղաքացիական դատավարության օրենսգրքի 204.38-րդ հոդվածը շարադրել հետևյալ խմբագրությամբ.

«Հոդված 204.38. Նոր երևան եկած կամ նոր հանգամանքներով դատական ակտի վերանայման կանոնները

1. Եթե սույն բաժնով նախատեսված չեն հատուկ կանոններ, ապա նոր երևան եկած կամ նոր հանգամանքներով դատական ակտի վերանայման վարույթի վրա տարածվում են սույն օրենսգրքի ընդհանուր կանոնները:

2. Նոր երևան եկած կամ նոր հանգամանքներով դատական ակտի վերանայման արդ­յուն­քում իրավասու դատարանն ամբողջությամբ կամ մասնակիորեն բեկանում է բողոքարկվող դա­տա­կան ակտը` վերաբերելի մասերով կիրառելով Հա­յաստանի Հանրապետու­թյան քաղա­քա­ցիա­կան դատավարության օրենսգրքի 221-րդ կամ 240-րդ հոդվածներով նախատեսված լիա­զորու­թյունները:

2.1. Այդ վարույթի արդյունքում կայացված դատական ակտում դատարանը, բեկանելով դատական ակտը, կարող է չփոփոխել վերանայված դատական ակտի եզրափակիչ մասը, միայն եթե ծանրակշիռ փաստարկների մատնանշմամբ հիմնավորում է, որ սույն օրենսգրքի 204.32 կամ 204.33 հոդվածով նախատեսված հանգամանքներն ըստ էության չէին կարող ազդել գործի ելքի վրա:

3. Վերաքննիչ դատարանի դատական ակտն օրենքով սահմանված ընդհանուր կարգով կարող է բողոքարկվել վճռաբեկ դատարան:»:

Կարծում ենք, որ ներկայացված մոտեցումը լիովին համապատասխանում է Հա­յաստանի Հանրապետու­թյան սահմանադրական դատարանի իրավական դիրքորոշումներին:

Ելնելով շարադրվածից՝ Հայաստանի Հանրապետության կառավարությունը ներկայաց­ված օրենքի նախագիծն ընդունելի կհամարի իր կողմից ներկայացված առաջարկության ընդունման դեպքում:

Միաժամանակ հայտնում ենք, որ, ներկայացված օրենքի նախագիծը Հա­յաս­տա­­նի Հան­րա­­պե­տու­թյան Ազգային ժողովում քննարկելիս, հարակից զեկուց­մամբ հանդես կգա Հա­­յաս­տանի Հան­րա­պետության արդարադատության նախարար Հովնաննես Մանուկյանը:

Օրենքի նախագծի ընդունման դեպքում Հա­յաս­տա­­նի Հան­­­րա­պետության կառա­վա­րության որոշման կամ այլ իրա­վա­կան ակտի ընդունման անհրաժեշտություն չի առաջանում:

Կից ներ­կա­յաց­վում են օրենքի նախագծի կարգավոր­ման ազ­դե­ցու­­թյան գնահատման եզրա­­կա­ցությունները:

 Հարգանքով` ՀՈՎԻԿ ԱԲՐԱՀԱՄՅԱՆ

*ՆԱԽԱԳԻԾ*

*Պ-563-09.07.2014-ՊԻ-010/0*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ**

**ՀՀ ՔԱՂԱՔԱՑԻԱԿԱՆ ԴԱՏԱՎԱՐՈՒԹՅԱՆ ՕՐԵՆՍԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

***Հոդված 1.***   Հայաստանի Հանրապետության 1998 թվականի հունիսի 17-ի քաղաքացիական դատավարության օրենսգրքի  204.38-րդ հոդվածը  լրացնել հետեւյալ բովանդակությամբ 2.1-ին մասով. «2.1. Նոր հանգամանքի հիմքով դատական ակտի վերանայումն անխուսափելիորեն պետք է ipso facto (փաստի ուժով) հանգեցնի հակասահմանադրական նորմ կիրառած դատական ակտի կամ կոնվենցիոն իրավունքի խախտում թույլ տված դատական ակտի բեկանմանը` բացառելով դրա օրինական ուժի մեջ թողնելու հնարավորությունը:  Սույն հոդվածի 2-րդ մասով նախատեսված վերանայված դատական ակտի եզրափակիչ մասը չփոփոխելու հնարավորությունը վերաբերում է միայն դատական ակտը բեկանելուց հետո գործի նոր քննության արդյունքում կայացվող նոր դատական ակտին:»:

***Հոդված 2.*** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻԱԿԱՆ ԴԱՏԱՎԱՐՈՒԹՅԱՆ ՕՐԵՆՍԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

Քաղաքացիական դատավարության օրենսգրքում լրացում կատարելը բխում է Սահմանադրական դատարանի մի շարք որոշումների (ՍԴՈ-984, ՍԴՈ-1114)  պահանջներից, որով ամրագրվել է, որ նոր հանգամանքի հիմքով դատական ակտի վերանայումն անխուսափելիորեն պետք է ipso facto(փաստի ուժով) հանգեցնի հակասահմանադրական նորմ կիրառած դատական ակտի կամ կոնվենցիոն իրավունքի խախտում թույլ տված դատական ակտի բեկանմանը` բացառելով դրա օրինական ուժի մեջ թողնելու հնարավորությունը: Այսպես Սահմանադրական դատարանը 2013 թվականի սեպտեմբերի 18-ի ՍԴՈ-1114 որոշման մեջ նշել է. «հարկ է տարբերակել «նոր հանգամանքների հիմքով վերանայման վարույթի հարուցում» եւ «նոր հանգամանքների հիմքով դատական ակտի վերանայում» եզրույթները: Այսպես. նոր հանգամանքների հիմքով դատական ակտի վերանայման վարույթի հարուցումը տեղի է ունենում նոր հանգամանքների հիմքով դատական ակտի վերանայման բողոքի ընդունելիության հարցը լուծելիս, որի ընթացքում, հիմք ընդունելով ՀՀ քաղաքացիական դատավարության օրենսգրքի 204.33, 204.36 եւ 204.37-րդ հոդվածները, չի կարող գնահատվել դիմողին առնչվող գործով կիրառված հակասահմանադրական նորմի ազդեցությունը դատարանի եզրահանգման վրա: Տվյալ դեպքում սահմանադրական դատարանի` ՍԴՈ-984 որոշման մեջ արտահայտած իրավական դիրքորոշումների ուժով, եթե առկա չեն բողոքը վերադարձնելու հիմքեր, ապա դատական ակտը վերանայող դատարանը պարտավոր է ոչ միայն հարուցել վերանայման վարույթ, այլեւ դրա արդյունքում բեկանել վերանայվող դատական ակտը, այլապես դատական ակտի հիմքում կշարունակվի մնալ Սահմանադրությանը հակասող եւ անվավեր ճանաչված կամ սահմանադրական դատարանի մեկնաբանությունից տարբերվող մեկնաբանությամբ կիրառված իրավական նորմը: Ինչ վերաբերում է նոր հանգամանքների հիմքով դատական ակտի վերանայմանը, ապա այն վերանայվող դատական ակտի բեկանումից հետո տեղի ունեցող ընթացակարգ է, որի ընթացքում միայն կարող է գնահատվել նոր հանգամանքի ազդեցությունը գործի ելքի վրա, ինչով էլ պայմանավորված է վերանայվող դատական ակտի եզրափակիչ մասը փոփոխելու կամ չփոփոխելու անհրաժեշտությունը: Հակառակ պարագայում կխաթարվի կոնկրետ գործերով սահմանադրական վերահսկողության եւ դրա հետ համակարգային առումով փոխկապակցված` նոր հանգամանքների հիմքով դատական ակտի վերանայման ինստիտուտների էությունը: Ընդ որում, ինչպես արձանագրված է ՍԴՈ-984 որոշման մեջ, դատական ակտը վերանայող` վերաքննիչ եւ վճռաբեկ դատարանները ՀՀ քաղաքացիական դատավարության օրենսգրքով իրավասու են կա՛մ վերանայվող դատական ակտը բեկանել եւ գործն ուղարկել նոր քննության, կա՛մ վերանայվող դատական ակտը բեկանել եւ փոփոխել:»:  Հաշվի առնելով Սահմանադրական դատարանի դիրքորոշումը նախագծում եւս ամրագրվել է, որ նոր հանգամանքի հիմքով դատական ակտի վերանայումն արդեն իսկ անխուսափելիորեն պետք է ipso facto (փաստի ուժով) հանգեցնի հակասահմանադրական նորմ կիրառած դատական ակտի կամ կոնվենցիոն իրավունքի խախտում թույլ տված դատական ակտի բեկանմանը՝ միեւնույն ժամանակ ընդգծելով, որ վերանայված դատական ակտի եզրափակիչ մասը չփոփոխելու հնարավորությունը վերաբերում է միայն դատական ակտը բեկանելուց հետո գործի նոր քննության արդյունքում կայացվող նոր դատական ակտին:»:

|  |  |
| --- | --- |
| **Հոդված 204.38.** | **Նոր երևան եկած կամ նոր հանգամանքներով դատական ակտի վերանայման կանոնները** |

1. Եթե սույն բաժնով նախատեսված չեն հատուկ կանոններ, ապա նոր երևան եկած կամ նոր հանգամանքներով դատական ակտի վերանայման վարույթի վրա տարածվում են սույն օրենսգրքի ընդհանուր կանոնները:

2. Այդ վարույթի արդյունքում կայացված դատական ակտում դատարանը կարող է չփոփոխել վերանայված դատական ակտի եզրափակիչ մասը, միայն եթե ծանրակշիռ փաստարկների մատնանշմամբ հիմնավորում է, որ սույն օրենսգրքի 204.32 կամ 204.33 հոդվածով նախատեսված հանգամանքներն ըստ էության չէին կարող ազդել գործի ելքի վրա:

«2.1. Նոր հանգամանքի հիմքով դատական ակտի վերանայումն անխուսափելիորեն պետք է ipso facto (փաստի ուժով) հանգեցնի հակասահմանադրական նորմ կիրառած դատական ակտի կամ կոնվենցիոն իրավունքի խախտում թույլ տված դատական ակտի բեկանմանը` բացառելով դրա օրինական ուժի մեջ թողնելու հնարավորությունը:  Սույն հոդվածի 2-րդ մասով նախատեսված վերանայված դատական ակտի եզրափակիչ մասը չփոփոխելու հնարավորությունը վերաբերում է միայն դատական ակտը բեկանելուց հետո գործի նոր քննության արդյունքում կայացվող նոր դատական ակտին:»:

3. Վերաքննիչ դատարանի դատական ակտն օրենքով սահմանված ընդհանուր կարգով կարող է բողոքարկվել վճռաբեկ դատարան:

***(204.38-րդ հոդվածը խմբ. 26.10.11 ՀՕ-269-Ն)***

***(բաժինը լրաց. 20.05.10 ՀՕ-94-Ն)***